પુલની આવરદા ચકાસવામાં આવે છે અને સદ્નસીબે એ પુલ હજી સેંકડો વર્ષ ટકી શકે એવું સર્ટિફિકેટ મળે છે. જોકે સંસદસભ્ય નાગભૂષણ રમત રમે છે અને એ પુલ પાસે આવેલા રાજા લિંગેશ્વર (રજનીકાન્ત)ના મંદિરના દરવાજા ખોલીને એ મંદિરની પૂજા થાય એ પછી જ પુલનો ઉપયોગ કરવો જોઈએ એવું જાહેર કરી દે છે. આવી જાહેરાત પછી નાગભૂષણ એવું પણ બધાને યાદ દેવડાવે છે કે રાજા લિંગેશ્વરની પૂજા માત્ર તેના વંશજો જ કરી શકે છે. પત્યું. અહીંથી હવે લિંગેશ્વરના વારસદારની શોધ શરૂ થાય છે. આ શોધ સોલાયપુરની, પણ હવે દિલ્હીની ચૅનલમાં જર્નલિસ્ટ એવી લક્ષ્મી (અનુષ્કા શેટ્ટી) શરૂ કરે છે અને તેને આ વારસદાર એક ચોર લિંગા (રજનીકાન્ત)ના રૂપમાં મળે છે.